
REFERAT 

privind reorganizarea Casei de Cultură a Municipiului Timişoara

Casa de Cultură a Municipiului Timişoara este un serviciu public fără personalitate juridică în subordinea Consiliului Local, având atât personal artistic, cât şi personal  administrativ.

Având în vedere intrarea în vigoare a Ordonanţei de Urgenţă nr. 63/2010 pentru modificarea şi completarea Legii nr. 273/2006 privind finanţele publice locale,  precum şi pentru stabilirea unor măsuri financiare  şi faptul că prin adresa nr. 345/23.07.2010 emisă de Ministerul Administraţiei şi Internelor, s-au stabilit instituţiile de cultură care nu intră sub incidenţa prevederilor  art.III alin.(1) al OUG 63/2010, respectiv :

· Filarmonica Banatul Timişoara  - înfiinţată prin Legea nr.131/17.04.1947, semnată de Regele Mihai I al României,
· Teatrul maghiar de stat  “Csiki Gergely” Timişoara - înfiinţat prin Hotărârea Consiliului de Miniştri al RPR nr.1530/31.07.1956,

· Teatrul german de stat Timişoara – înfiinţat prin Hotărârea Consiliului de Miniştri al RPR nr.1853/09.12.1957.
iar Casa de Cultură a municipiului Timişoara nu a făcut obiectul acestei degrevări, întrucât ea a fost înfiinţată prin Hotărârea Consiliului Popular al judeţului Timiş în anul 1968 şi se consideră că este o instituţie publică înfiinţată prin hotărâre a unei autorităţi deliberative locale;

 se impune reorganizarea Casei de Cultură prin  transformarea Serviciului Artistic in Compartimentul Artistic şi reducerea a 3 posturi , astfel:1 post de muncitor calificat , gradul III, 1 post de corepetitor , gradul I, 1 sef serviciu , gradul II.
Faţă de cele de mai sus propunem aprobarea organigramei şi a statului de funcţii pentru Casa de Cultură a municipiului Timişoara, conform anexelor 1-2 la prezentul referat.

